Rikunarita-ORG/Wikinium huggingface dataset:
# پرامبانان

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

پرامبانان
**پرامبانان** (ب لأندونيسية **Candi Prambanan**، ب جّاڤانية **ꦫꦫꦗꦺꦴꦁꦒꦿꦁ**، *رارا دجونݣرانݣ*) هوّا معبد هندوسي كيرجع ل لقرن تّامن جا 17 كيلوميطر من مدينة يوݣياكارطا، أندونيسيا. لمعبد مديور ل تّريمورتي (تالوت مقدس هندوسي) ديال رّبايب براهما (رّب لخالق)، ڤيشنو (رّب لحامي)، ؤ شيڤا (رّب د لموت). لمعابد ديال پرامبانان ؤ بوروبودور داخلين ف لّيستة د ليونسكو د تّرات لعالمي.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# داروين

|  |
| --- |
| داروين
 |
|
Darwin (en)

|  |  |
| --- | --- |
|  |  |

 |
|  |
| تاريخ التأسيس | 1869 |
| **لبلاصة** |
| لبلاد | ؤسطراليا |
| لإقليم | لأرض دالشمال |
| **لإدارة** |
| لعمدة | Peter Styles (2025) |
| **السكان** |
| شحال دالسكان | 139,902 (2021) |
| **لجغرافيا** |
| لميساحة | 40.63 كم² |
| لعلو | 0 م |
| **معلومات خرين** |
| توقيت ديال لمدينة | ت ع م+09:30 |
| نمرة التيليفون لمحلية | 0879 و 0889 |
| كود د لبوصطة | 0800 |
| السيت الرسمي | darwin.nt.gov.au |
| الرمز لجغرافي | 2073124 |

**داروين** (بالنݣليزية: **Darwin**) هي مدينة ؤسطرالية وهي لعاصيمة ديال لأرض دالشمال. تبنات ف1869. تسمّات على تشارلز داروين واللي عطاها السمية هو جون كليمينتس ويكهام حيتاش كان قبل منو فلباطو ديال ليستيكشاف HMS Beagle. لميساحة ديالتها هي 112.01 كلم² ولعلو ديالها مزدي معا لبحر. كايسكنو فيها 147,255 واحد على حساب لإحصاء د 2019. رابت هاد لمدينة وتبنات ربعة ديال لمرّات: مورا لإعصار ديال 1897 وديال 1937 ولقصف ديال الجاپون فلحرب لعالمية للولا ومورا لإعصار ديال 1974.

## لموناخ

| **لموناخ ديال داروين** |
| --- |
| الشهر | يناير | فبراير | مارس | أبريل | ماي | يونيو | يوليوز | غشت | شتنبر | أكتوبر | نونبر | دجنبر | لعام |
| أكبر درجة دلحارارة تسجلات بـ C° | 37.7 | 38.3 | 37.8 | 38.3 | 37.4 | 37 | 36.7 | 37.1 | 38.3 | 40.4 | 38.8 | 38.8 | 40.4 |
| معدّال لحرارة لعليا بـ C° | 32.4 | 32.2 | 32.7 | 33.5 | 32.6 | 31.2 | 30.6 | 31.7 | 33 | 34.1 | 34.2 | 33.6 | 32.6 |
| معدّال لحرارة بـC° | 28.9 | 28.6 | 28.7 | 28.5 | 26.6 | 24.6 | 23.8 | 25.5 | 28 | 29.8 | 30.2 | 29.8 | 27.8 |
| معدّال لحرارة السفلانية بـC° | 25.2 | 25 | 24.9 | 24.4 | 22.6 | 20.8 | 19.7 | 20.9 | 23.3 | 25.1 | 25.5 | 25.6 | 23.6 |
| أدنى درجة دلحارارة تسجلات بـC° | 20.2 | 20.5 | 20 | 18.9 | 15.7 | 13.4 | 13.7 | 14.7 | 17.2 | 20.4 | 16.7 | 20.8 | 13.4 |
| معدّال الشتا فالشهر بلميليميتر | 393.2 | 329.7 | 257 | 102.6 | 14.3 | 3 | 1.3 | 1.6 | 12.8 | 51.6 | 124 | 241.8 | 1,537.9 |
| **لمصدر**: *لمكتب دلأرصاد لجوية لؤسطرالي* |

## التصاور

* لمطار ديال داروين بالليل
* لوسط ديال داروين
* لمحكامة لعالية ديال لأرض دالشمال
* لقاعة ديال لمؤتمرات بالليل

## مصادر

|  |  |
| --- | --- |
|  | ويكيميديا كومنز عندا تصاور و معلومات على **داروين**. |
# تشارلز التالت

|  |
| --- |
| تشارلز التالت
 |
|  |
| **معلومات عامة** |
| زيادة | 14 نونبر 1948 (77 عام) قصر باكينڭهام |
| لجنسية | لمملكة لمتاحدة  |
| لحرفة | كاتب، لعاب د لپولو، بيزنيسمان، قائد مروحية، كاتب د الدراري الصغار، أرستقراطي، سياسي، محسن و عالم د لبيئة |
| لّوغات لي كيعرف | نڭليزية، لألمانية، لويلزية و لفرانساوية |
| **لكاريير ديال الشخص** |
| شارك ف | Wedding of Constantine II of Greece and Princess Anne-Marie of Denmark |
| **لفاميلة** |
| لواليد | فيليب دوق إدنبرا |
| لواليدة | إيليزابيط التانية |
| خوت | لأميرة آن، أندرو ماونتباتن-وندسور و لأمير إدوارد |
| شريك | ديانا أميرة ويلز (1981–1996), طلاق كاميلا الملكة القرينة (2005–) |
| لولاد | لأمير ويليام، دوك د كورنوال و كامبريدج هاري دوق ساسكس |
| لمحيط | توم باركر بولز (ربيب) لورا لوبيز (ربيبة) أندرو أمير اليونان والدنمارك (جدٌّ لأب) |
| **معلومات خرى** |
| دين | أنڭليكانية |
| **رياضة** |
| رياضة | پولو  كريكت  |
|  |
| **لعسكر** |
| لڭراد | مشير  |
|  |
| سّيت رّسمي |  |
| لجوايز | * (23 أكتوبر 2025)  نيشان بيوس التاسع../... 55+
 |
|        |

**تشارلز التالت**، سميتو لكاملة **تشارلز فيليپ آرتور جورج** (تزاد نهار 14 نونبر 1948) ماليك ديال لمملكة لمتحدة و ديال 14 مملكة د لكومونويلث (لي منهوم ؤسطراليا ؤ كانادا) من 8 شتنبر 2022، و كان لولد لكبير د لماليكة لفايتة إيليزابيط التانية. كان ولي لعهد و دوك كورنوال (نّݣليزية: Duke of Cornwall) و دوك روتساي (نّݣليزية: Duke of Rothesay) من 1952 تا شد لعرش.

فاش كان ولي لعهد، تشارلز خدا بزاف د لمهام رّسمية من عند مّو لماليكة إيليزابيط، ؤ أسس ؤ دعم عاداد كبير د لجمعيات لخيرية، ف لمجموع كتر من 400. ف التاريخ لبريطاني، كيتّعتابر تشارلز التالت أكبر واحد ف لعمر لي شد لحكم، و أكتر واحد طوّل ف لمنصب ديال ولي لعهد.
ف 1981، تجوج ب ديانا سپينسر لي ولات معروفة ب "لأميرة ديانا"، ؤ ولدو جوج ولاد ويليام ؤ هاري. ف 1996، تطلقو ؤ كانت لقضية د طّلاق ديالهوم دارت ضجة ف لإعلام. عام موراها ماتت لأميرة ديانا ف كسيدة ف پاري.

ف 2005، تجوج تشارلز صاحبتو لقديمة كاميلا روزماري شاند.

## حياتو

ف فبراير 2024، مبعد تشخيص طبي، علن لقصر لملكي د بريطانيا بلي لماليك تشارلز التالت عندو لكونصير، بلا ما يتم تحديد إينا نوع، و بلي غادي يحبس لملاقيات لعمومية، مي غادي يكمل ف لمهام لإدارية ديالو بحال السني د لوتايق.

|  |  |
| --- | --- |
|  | ويكيميديا كومنز عندا تصاور و معلومات على **تشارلز التالت**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# لقرن 21

شانڭهاي ولّات رمز ديال لإزدهار لقتيصادي لي طاري ف الشينوا
**لقرن 21** هوّ قرن د الزمان لي بدا ف 1 يناير 2001 و غادي يسالي ف 31 دجنبر 2100، على حساب التقويم لميلادي. و هوّ لقرن لي كاينين فيه دابا. هوّ لقرن اللول ف لألفية التالتة.

هاد لقرن تميّز ف بديتو ب الطلوع ديال لقتيصاد لعالمي و لإستهلاكية ديال لعالم التالت، ف لوقت لي الشركات د لپريڤي تزادو، و لمخاوف من لإرهاب خداو معالم جديدة مور هجمات 11 شتنبر 2001 ف ميريكان. التدخّول ديال الناطو ف أفغانيستان و التحالوف لي قادتو لميريكان ف لعراق ف لبدية د عوام 2000، زيادة على الطيحة ديال عدد د لأنظمة ف ربيع الشعوب ف لبدية د عوام 2010، أدّاو ل نتائج متباينة ف لعالم لعربي، منها حروب أهلية و عدم إستقرار سياسي. ف لبدية د عوام 2020، تزادو لحروب ف لعالم، بحال الجتياح الروسي د ؤكرانيا و حرب غزة. ف نفس لوقت لحرب على لادروڭ ستامرّات، ب تركيز على لمكسيك و أمريكا اللاتينية. لميريكان بقات كاتّعتابر لقوة لعظمى لوحيدة ف لعالم، ولايني الشينوا ولّات كاتّشاف قوة عظمى طالعة.

ف 2022، 45% د السكان د لعالم كانو عايشين ف دولة "فيها شي شكل ديال الديموقراطية"، ولايني غير 8% عاشو ف "ديموقراطية كاملة". لأمم لمتحدة كاتّوقّع بلي قبل 2050 التلتين ديال سكان لعالم غادي يكونو عايشين ف لمدون.

لقتيصاد لعالمي كبر من 42 تريليون دولار ف عام 2000 ل 101 تريليون دولار ف 2022، ولايني كاينين قتيصادات لي كبرو و وحدين خرين تكمّشو. لمفعول ديال التبدال د لمناخ و طلوع لمستوى د لبحر فاقم لأزمة لإيكولوجية، و 8 د لڭزاير غرقو مابين 2007 و 2014.

ف اللخر د عام 2019، تنتاشرات جايحة كوڤيد 19 ف لعالم كامل، و تسببات ف 7 مليون وفاة مسجّلة، و 18,2 تال 33,5 مليون وفاة على حساب التقديرات، و جمّكات بشكل كبير لقتيصاد لعالمي، و تسببات ف أكبر ركود قتيصادي من الركود لكبير ف عوام 1930. الجايحة بصمات عيمان 2020 و 2021، و بقات كاتّعتابر أزمة صحية عالمية تال ماي 2023.

بسباب الزيادة لكبيرة ديال عدد لپورطابلات ب أنتيرنيت، بحال السمارتفونات لي ولّاو متوفّرين ف لعالم كامل من لبدية د عوام 2010، كتر من التلتين ديال لبشري كان عندهم أكصي ل أنتيرنيت ف 2023. بعد نجاح لپروجي د الجينوم د بنادم، الصيكونصاج د الدنا ولّى متوفّر و رخيص. و وقعو تطوّورات كبار ف التعقيد ديال الدكا الصطيناعي، و أهم لمساهمات جاو من عند شركات، جامعات و لابوّات ميريكانية. لأبحات د لفضاء تسارعو ف عقد 2020، و لميريكان كانت مسيطرة ف الستيكشاف د لفضاء، ب طيكنولوجيات و مشاريع بحال طيليسكوپ دجيمس ويب، هيليكوپطير إينجينوويتي، لبوابة د لقامار، و برنامج أرطيميس.

## نويطات

## مصادر